Once Upon a Time (2ος κύκλος)

Ο δεύτερος κύκλος της Αμερικανικής τηλεοπτικής σειράς του ABC Once Upon a Time ανακοινώθηκε στις 10 Μαΐου 2012. Έκανε πρεμιέρα στις 30 Σεπτεμβρίου 2012 και ολοκληρώθηκε στις 12 Μαΐου 2013.

Η πλοκή του κύκλου ακολουθεί την εισαγωγή της μαγείας στο Στόρυμπρουκ από τον Ραμπλστίλτσκιν/Κύριο Γκολντ, αφήνοντας τη μοίρα τόσο του αληθινού κόσμου όσο και της Χώρας του Παραμυθιού οι οποίοι είναι αλληλένδετοι, ανοικτή σε νέες απειλές. Επί πλέον, ο Ραμπλστίλτσκιν εντοπίζει τον γιο του, μόνο και μόνο για να ανακαλύψει ότι είναι ο πατέρας του Χένρι ενώ ο Γκρεγκ Μέντελ και μια γυναίκα με το όνομα Ταμάρα φτάνουν στο Στόρυμπρουκ με την πρόθεση να εξαφανίσουν τη μαγεία αλλά και την πόλη. Τελικά αποτυγχάνουν να καταστρέψουν το Στόρυμπρουκ, αλλά απαγάγουν τον Χένρι και τον πάνε στη Χώρα του Ποτέ στον άγνωστο Πίτερ Παν, οδηγώντας τους βασικούς χαρακτήρες να τους ακολουθήσουν για να τον βρουν, θέτοντας την υπόθεση για τον τρίτο κύκλο.

Οι νέοι χαρακτήρες που μας συστήνονται σε αυτό τον κύκλο περιλαμβάνουν τον Μπέλφαϊρ (τον γιο του Ραμπλστίλτσκιν) με το νέο του ψευδώνυμο Νιλ Κάσιντι, ο οποίος είναι επίσης ο πατέρας του Χένρι, τον Κάπτεν Κίλλιαν "Κάπτεν Χουκ" Τζόουνς, την Πριγκίπισσα Αουρόρα, τη Μουλάν, τον Πρίγκιπα Φιλίπ, τον Ρομπέν των Δασών και την οικογένεια Ντάρλινγκ.

Το πρώτο επεισόδιο του κύκλου παρακολούθησαν 11.36 εκατομμύρια θεατές, πετυχαίνοντας τηλεθέαση/μερίδιο στο δυναμικό κοινό (18-49) 3.9/10. Αυτά τα νούμερα μειώθηκαν στα 7.08 εκατομμύρια τον Φεβρουάριο του 2013, αλλά η σειρά παρέμεινε σταθερή στα πάνω από 7 εκατομμύρια θεατές κατά τη διάρκεια του υπόλοιπου κύκλου με το τελευταίο επεισόδιο να σημειώνει τηλεθέαση/μερίδιο στο δυναμικό κοινό (18-49) 2.3/7 και 7.33 εκατομμύρια θεατές.

Πλοκή
Με την κατάρα να έχει σπάσει, οι κάτοικοι του Στόρυμπρουκ δυσκολεύονται με τις αναμνήσεις τους από την προ-κατάρας ζωής τους και αυτές από την κατάρα και μετά και αναρωτιούνται για το τι συνέβη στον τόπο όπου ζούσαν πριν. Μετά την επιβίωσή τους και επιστροφή της Έμμα και της Μαίρη Μάργκαρετ στο Μαγεμένο Δάσος από ατύχημα, ανακαλύπτουν ότι μέρος του φυλακτού είχε σωθεί από την κατάρα και άφησε τους υπόλοιπους κατοίκους παγωμένους στο χρόνο για είκοσι οκτώ χρόνια. Ανάμεσά τους είναι η πανούργα Κόρα και ο αδίστακτος Κάπτεν Χουκ, οι οποίοι ακολουθούν την Έμμα και τη Μαίρη Μάργκαρετ στο Στόρυμπρουκ για να εκδικηθούν τη Ρετζίνα και τον Ραμπλστίλτσκιν αντίστοιχα. Οι άνθρωποι εκτός Στόρυμπρουκ, μπορούν πια να εισέλθουν στην πόλη, ανάμεσά τους και ο Γκρεγκ Μέντελ με την Ταμάρα, που και οι δύο έχουν μυστικό παρελθόν το οποίο περιλαμβάνει μαγεία, και η εμφάνισή τους οδηγεί στην αιχμαλωσία του Χένρι στη Χώρα του Ποτέ.

Ηθοποιοί και χαρακτήρες

Βασικοί
Τζίνιφερ Γκούντγουϊν ως Χιονάτη / Μαίρη Μάργκαρετ Μπλάνσαρντ
Τζένιφερ Μόρισον ως Έμμα Σουάν
Λάνα Παρίγια ως Κακιά Βασίλισσα / Ρετζίνα Μιλς
Τζος Ντάλλας ως Πρίγκιπας του Παραμυθιού / Ντείβιντ Νόλαν
Έμιλι ντε Ράβιν ως Μπελ / Λέισι
Κόλιν Ο'Ντόναχιου ως Κάπτεν Χουκ / Κίλλιαν Τζόουνς
Τζάρεντ Σ. Γκίλμορ ως Χένρι Μιλς
Μέγκαν Όρυ ως Κοκκινοσκουφίτσα / Ρούμπι
Ρόμπερτ Καρλάιλ ως Ραμπλστίλτσκιν / Κύριος Γκολντ

Επαναλαμβανόμενοι

Λι Άρενμπεργκ ως Γκρινιάρης / Λίροϊ / Ντρίμι
Μάικλ Ρέιμοντ-Τζέιμς ως Μπέλφαϊρ / Νίλ Κάσσιντι
Μπέβερλι Έλιοτ ως Χήρα Λούκας / Γιαγιά
Μπάρμπαρα Χέρσεϊ ως Κόρα Μιλς / Βασίλισσα Ντάμα Κούπα
Τζέφρι Κάσιερ ως Χαζούλης
Μάικλ Κόλμαν ως Χαρούμενος
Μιγκ Μακάριο ως Ντροπαλός
Φοστίνο Ντι Μπαούντα ως Υπναράς / Γουόλτερ
Ντέιβιντ Πολ Γκροβ ως Σοφός
Σάρα Μπόλγκερ ως  Πριγκίπισσα Αουρόρα
Ίθαν Εμπρί ως Όουεν Φλιν / Γκρεγκ Μέντελ
Τζέιμι Τσανγκ ως Μουλάν

Κίγκαν Κόνορ Τρέισι ως Γαλάζια Νεράιδα / Ηγούμενη
Ραφαέλ Σμπαρτζ ως Τζίμινυ Κρίκετ / Δρ. Άρτσιμπαλ "Άρτσι" Χόππερ
Σονέκουα Μάρτιν-Γκριν ως Ταμάρα
Ντέιβιντ Άντερς ως Δρ. Βίκτορ Φρανκενστάιν / Δρ. Γουέιλ
Γκέιμπ Κούθ ως Συναχωμένος / Τομ Κλαρκ
Τόνι Αμεντόλα ως Τζεπέτο / Μάρκο
Κρις Γκοθιέρ ως Γουίλιαμ Σμι
Άλαν Ντέιλ ως Βασιλιάς Τζορτζ / Άλμπερτ Σπένσερ
Χόρχε Γκαρσία ως Άντον
Σεμπάστιαν Σταν ως Τρελοκάπελος / Τζέφερσον
Τζούλιαν Μόρις ως Πρίγκιπας Φίλιπ

Guest

Μπάιλι Μάντισον ως νεαρή Χιονάτη
Ρέιτσελ Σιέλεϊ ως Μίλα
Έιον Μπέιλυ ως Αύγουστος Μπουθ
Τόνι Πέρεζ ως Χένρι
Ντίλαν Σμιντ ως νεαρός Μπέλφαϊρ
Τζέιμι Ντόρναν ως Κυνηγός / Σερίφης Γκράχαμ
Τομ Έλις ως Ρομπέν των Δασών
Φρέγια Τίνγκλεϊ ως Γουέντι Ντάρλινγκ
Πάρκερ Κροφτ ως Φίλιξ
Γκαμπριέλ Ρόουζ ως Ρουθ
Έρικ Κινλεϊσάιντ ως Κύριος Μορίς / Μόε Φρεντς
Νόα Μπιν ως Ντάνιελ Κόλτερ
Ρόουζ Μακ Γκάουαν ως νεαρή Κόρα

Σίνγκουα Γουόλς ως Λάνσελοτ
Άνναμπεθ Γκις ως Ανίτα
Μπεν Χόλινγκγουορθ ως Κουίν
Γκρέγκορι Ίτζιν ως Αλφόνσος Φρανκενστάιν
Τζαντ Μάικλ Κόλινς ως Γκέρχαρντ Φρανκενστάιν
Κάσιντι Φρίμαν ως Τζακ
Λέσλι Νικόλ ως Τζοάννα
Ρίνα Σόφερ ως Βασίλισσα Εύα
Χοακίμ Ντε Αλμέιντα ως Βασιλιάς Εξέβιερ
Τζον Πάιπερ-Φέργκουσον ως Κερτ Φλιν
Μπέντζαμιν Στόκχαμ ως νεαρός Όουεν Φλιν
Τζι Μα ως Δράκος

Επεισόδια

Παραγωγή

Ανάπτυξη
Στις 10 Μαΐου 2012, το ABC ανανέωσε τη σειρά Once Upon a Time για δεύτερο κύκλο, ο οποίος έκανε πρεμιέρα στις 30 Σεπτεμβρίου 2012.

Οι δημιουργοί της σειράς Άνταμ Χόρογουιτς και Έντουαρντ Κίτσις μίλησαν για τις επιπτώσεις των γεγονότων του τελευταίου επεισοδίου του πρώτου κύκλου λέγοντας: "Η μαγεία όπως γνωρίζουμε έρχεται πάντα με τίμημα και τη συστήνουμε σε έναν κόσμο όπου πριν δεν υπήρχε και πιστεύω ότι τα αποτελέσματα θα είναι απρόβλεπτα. Θα επηρεάσει τους πάντες αυτή τη χρονιά επειδή έτσι είναι πιο διασκεδαστικό" είπε ο Κίτσις. Σε σχέση με το γεγονός ότι όλοι οι χαρακτήρες επανέκτησαν τη μνήμη τους ο Χόρογουιτς σχολίασε: "Ένα από τα πράγματα που είναι ενδιαφέρον για εμάς να εξερευνήσουμε είναι η θεωρία ότι απλά επειδή οι αναμνήσεις επέστρεψαν, δε σημαίνει ότι τα τελευταία 28 χρόνια δε συνέβησαν. Αυτές οι αναμνήσεις, οι Ντέιβιντ, οι Μαίρη Μάργκαρετ, οι κύριοι Γκολντ, όλοι αυτοί οι άνθρωποι, υπήρξαν και είναι ένα από τα πράγματα με τα οποία πρέπει να συνυπάρξουν."

Η σειρά συνέχισε την αναπήδηση μπρος και πίσω ανάμεσα σε Χώρα του Παραμυθιού και Στόρυμπρουκ, αλλά υπήρχαν μερικές μικρές διαφορές σε σχέση με τον πρώτο κύκλο. Υπαινίχθηκε ότι μια άλλη μορφή διήγησης θα ενσωματωνόταν στη σειρά κατά τη διάρκεια του κύκλου.

Κάστινγκ
Τον Ιούνιο του 2012, αναφέρθηκε ότι οι επαναλαμβανόμενοι ηθοποιοί του πρώτου κύκλου Μέγκαν Όρυ (Κοκκινοσκουφίτσα/Ρούμπι) και Έμιλι ντε Ράβιν (Μπελ/Λέισι) θα ανήκαν πλέον στο βασικό καστ της σειράς για αυτόν τον κύκλο. Τον Ιούλιο του 2012, ανακοινώθηκε ότι ο σταρ της σειράς Pretty Little Liars, Τζούλιαν Μόρις, θα εμφανιζόταν ως γκεστ για τον ρόλο του Πρίγκιπα Φίλιπ, έναν αλτρουιστή ήρωα και επιδέξιο πολεμιστή, ενώ ο ηθοποιός της σειράς Teen Wolf, Σίνγκουα Γουόλς, θα υποδυόταν τον Σερ Λάνσελοτ, ένα πρώην μέλος της στρογγυλής τραπέζης. Τον ίδιο μήνα, ανακοινώθηκε ότι η σταρ της σειράς The Tudors, Σάρα Μπόλγκερ, και η ηθοποιός της ταινίας The Hangover II, Τζέιμι Τσανγκ, είχαν προστεθεί στους επαναλαμβανόμενους ρόλους του καστ ως Πριγκίπισσα Αουρόρα (Ωραία Κοιμωμένη) και η Κινέζα πολεμίστρια Μουλάν αντίστοιχα. Στις 3 Αυγούστου 2012, ο ηθοποιός από την ταινία Η τελετή, Κόλιν Ο'Ντόναχιου, έκλεισε για τον επαναλαμβανόμενο ρόλο του Κάπτεν Κίλλιαν "Χουκ" Τζόουνς, τον βασικό ανταγωνιστή στα βιβλία του Τζέιμς Μάθιου Μπάρι με τον "Πίτερ Παν". Ο Ο'Ντόναχιου προβιβάστηκε σε μέλος του βασικού καστ κατά τη διάρκεια του δεύτερου μισού του κύκλου. Την ίδια μέρα, ανακοινώθηκε ότι ο Μάικλ Ρέιμοντ-Τζέιμς από τη σειρά True Blood, είχε επίσης προστεθεί στο επαναλαμβανόμενο καστ σε έναν άγνωστο ρόλο, ο οποίος περιγράφηκε μόνο ως "μυστήριος". Αποκαλύφθηκε αργότερα ότι θα ήταν ο Νιλ Κάσσιντι (ο γιος του Ραμπλστίλτσκιν, Μπέλφαϊρ, ο πρώην σύντροφος της Έμμα Σουάν και ο πατέρας του Χένρι Μιλς). Ο ηθοποιός από τη σειρά Οι Αγνοούμενοι, Χόρχε Γκαρσία, θα ήταν ο Γίγαντας Άντον, αναφορά από το παραμύθι "Ο Τζακ και η φασολιά". Ο Γκαρσία είχε προγραμματιστεί αρχικά να εμφανιστεί σε ένα μόνο επεισόδιο, αλλά αργότερα ο ρόλος του επεκτάθηκε. Ο ηθοποιός Ραφαέλ Σμπαρτζ, ο οποίος υποδύεται τον Τζίμινυ Κρίκετ, ήταν μέλος του επαναλαμβανόμενου καστ σε αυτό τον κύκλο, σε αντίθεση με τον πρώτο κύκλο όπου ανήκε στο βασικό καστ. Η ηθοποιός Ρέιτσελ Σιέλεϊ από τη σειρά The L Word, υποδύθηκε τον επαναλαμβανόμενο ρόλο της Μίλα, της συζύγου του Ραμπλστίλτσκιν. Ο ηθοποιός της σειράς Eureka, Κρις Γκοθιέρ ήταν επίσης σε επαναλαμβανόμενο ρόλο, αυτόν του Γουίλιαμ Σμι, του ανθρώπου που ήταν το δεξί χέρι του Κάπτεν Χουκ. Τον Οκτώβριο του 2012, ο σταρ της ταινίας Πάρτι αποφοίτησης, Ίθαν Εμπρί, προστέθηκε στο επαναλαμβανόμενο καστ ως ο άγνωστος επισκέπτης του Στόρυμπρουκ. Ο Έιον Μπέιλυ (Πινόκιο/Αύγουστος Μπουθ) έκανε γκεστ εμφανίσεις στα επεισόδια έξι και δεκαοκτώ. Ο Τόνι Πέρεζ (Χένρι) και ο Άλαν Ντέιλ (Βασιλιάς Τζορτζ/Άλμπερτ Σπένσερ) έκαναν επαναλαμβανόμενες εμφανίσεις καθ'όλη τη διάρκεια του κύκλου.

Ο ηθοποιός Νόα Μπιν, επανέλαβε τον ρόλο του ως Ντάνιελ, το ερωτικό ενδιαφέρον της Κακιάς Βασίλισσας, στο πέμπτο επεισόδιο με τον τίτλο The Doctor. Η ηθοποιός της σειράς The X-Files, Άνναμπεθ Γκις, ήταν γκεστ για τον ρόλο της Ανίτα, της αρχηγού της αγέλης των λυκανθρώπων, στο επεισόδιο Child of the Moon. Ο ηθοποιός Τζαντ Μάικλ Κόλινς από την ταινία The Christmas Card και ο βετεράνος της σειράς 24, Γκρέγκορι Ίτζιν, εμφανίστηκαν στο επεισόδιο In the Name of the Brother ως Γκέρχαρντ/το τέρας του Φρανκενστάιν, ο μικρότερος αδελφός του Δρ. Φρανκενστάιν, και ως Αλφόνσο Φρανκενστάιν, ο πατέρας των δύο αγοριών, αντίστοιχα. Η ηθοποιός Ρόουζ Μακ Γκάουαν από την ταινία Scream και τη σειρά Οι Μάγισσες, υποδύθηκε τη νεαρή Κόρα στο επεισόδιο The Miller's Daughter. Η Λέσλι Νικόλ, ηθοποιός της σειράς Downton Abbey, προστέθηκε στο καστ στο ρόλο της Τζοάννα στο επεισόδιο The Queen Is Dead, στο οποίο εμφανίζεται επίσης η βετεράνα της σειράς Heroes, Ρίνα Σόφερ, ως Βασίλισσα Εύα, η μητέρα της Χιονάτης. Υπήρξε υπόνοια ότι ο ρόλος αυτός μπορούσε δυνητικά να γίνει επαναλαμβανόμενος. Ο ηθοποιός της σειράς Caprica, Τζον Πάιπερ-Φέργκουσον, ήταν γκεστ στο επεισόδιο Welcome to Storybrooke ως Κερτ Φλιν, ένα χήρο ο οποίος θέλει να βοηθήσει τον γιο του μετά την απώλεια της μητέρας του. Ο συμπρωταγωνιστής του πρώτου κύκλου, Τζέιμι Ντόρναν, επίσης επανέλαβε τον ρόλο του ως Σερίφης Γκράχαμ στο επεισόδιο.

Από τον πρώτο κύκλο, ο ηθοποιός της σειράς Kings, Σεμπάστιαν Σταν, είχε υποδυθεί τον Τζέφερσον/Τρελοκάπελος σε έναν επαναλαμβανόμενο ρόλο. Από τότε αποχώρησε από τη σειρά λόγω υποχρεώσεων για το έργο του Broadway, Picnic, και για την ταινία Captain America 2: Ο Στρατιώτης του Χειμώνα. Αναφέρθηκε ότι το ABC είχε σκοπό να επαναφέρει τον ρόλο με την προοπτική μας πιθανής σειράς spin-off, βασισμένη πάνω στον χαρακτήρα. Ωστόσο, η επαναφορά του Σταν απορρίφθηκε από το δημιουργό της σειράς Άνταμ Χόρογουιτς, λέγοντας ότι ο Σταν "είναι ένας πολύ απασχολημένος άνθρωπος, δεν ξέρω πότε θα μπορεί να βρει τον δρόμο πίσω προς εμάς". Αργότερα επιβεβαίωσε ότι ο Σταν δεν θα επανεμφανιζόταν καθόλου το 2013.

Γυρίσματα
Τα γυρίσματα του κύκλου ξεκίνησαν στο Βανκούβερ στις 16 Ιουλίου 2012 και ολοκληρώθηκαν στις 5 Απριλίου 2013. Η πόλη του Στίβεστον εξυπηρετεί ως το Στόρυμπρουκ για τη σειρά.

Τηλεθέαση

Soundtrack
Όλα τα κομμάτια γράφτηκαν από τον Μαρκ Ίσχαμ.

Κυκλοφορίες home video

Παραπομπές

Εξωτερικοί σύνδεσμοι

Τηλεοπτικές σειρές των ABC Studios